Publikálva: 2018. augusztus 17.
Külgazdasági és Külügyminisztérium, 2018. augusztus 17.
A helyettes államtitkár köszöntőjében kiemelte, hogy napjainkban a természeti katasztrófák károsultjainak támogatása mellett egyre nagyobb kihívást jelentenek az elhúzódó fegyveres konfliktusok, a klímaváltozás, valamint az afrikai és közép-ázsiai országokra jellemző demográfiai trendek.
“Ezek a kihívások várhatóan csak súlyosbodni fognak az elkövetkezendő években-évtizedekben, így egyre nagyobb szükség lesz a humanitárius tevékenységet végző szakemberek és szervezetek munkájára. Ennek fényében nagy jelentőséget tulajdonítunk annak, hogy a Külgazdasági és Külügyminisztérium is jelentős szerepet vállal Magyarország humanitárius tevékenységében.” - hangsúlyozta a helyettes államtitkár.
A nyitóbeszédet követően elsőként Bálint Gábor, a Magyar Ökumenikus Segélyszervezet nemzetközi programok vezetője, Solymári Dániel, a Magyar Máltai Szeretetszolgálat nemzetközi fejlesztésekért és migrációért felelős vezetője, majd Gál Dávid, a Baptista Szeretetszolgálat ügyvezető igazgatója tartottak előadást és mutatták be humanitárius tevékenységüket. Ezt követően France Mutombo Tshimuanga, az Afrikáért Alapítvány elnöke, Dr. Varga Melinda gyermekpszichiáter, valamint Juhász Márton, a Magyar Református Szeretetszolgálat ügyvezető igazgatója osztották meg a résztvevőkkel a területen szerzett tapasztalataikat.
Az előadásokat követő kerekasztal-beszélgetés betekintést engedett a humanitárius segítségnyújtás mindennapi valóságába, míg a különböző területeken dolgozók közvetlenül vitathatták meg egymással a terepmunka kihívásait és szépségeit.